stanford-oval/wikipedia huggingface dataset:
רוברט היידן

| --- | --- |
אין תמונה חופשית
 לידה:  4 באוגוסט 1913 דטרויט, מישיגן, ארצות הברית
 פטירה:  25 בפברואר 1980 (בגיל 66) אן ארבור, מישיגן, ארצות הברית
 שם לידה:  Asa Bundy Sheffey 
 מדינה:  ארצות הברית 
 לאום:  אפרו-אמריקאים 
 מקום לימודים:  אוניברסיטת מישיגן, אוניברסיטת ויין 
 שפות היצירה:  אנגלית
 פרסים והוקרה:  עמית האקדמיה האמריקאית לשירה (1975)  משורר הקונגרס  פרס ראסל לוינס לשירה 
 
רוברט היידן (באנגלית: Robert Hayden;‏ 4 באוגוסט 1913 - 25 בפברואר 1980) היה משורר אמריקאי, הוגה ומחנך. היידן היה הכותב האפרו-אמריקאי הראשון ששימש כמשורר הקונגרס בין השנים 1976–1978.
כתביו של היידן עסקו בטשטוש הגבולות בין התרבות האפרו-אמריקאית לבין התרבות האמריקאית הכללית, בשוויון זכויות, בהתנגדות לגזענות ובערכים חברתיים של שוויון ואחדות של האנושות כולה.
קורות חייו

רוברט היידן נולד בשם אסא בנדי שפי (Asa Bundy Sheffey), בתאריך 4 באוגוסט 1913, בשכונת הגטו, פראדייס ואלי אשר במזרח דטרויט, מישיגן, ארצות הברית. כאשר היה בן שנה וחצי, הוריו מסרו אותו לאימוץ לידי שכניהם: ויליאם וסו-אלן היידן. בני הזוג המאמצים שינו את שמו לרוברט היידן והוא גדל כנוצרי בפטיסטי.
היידן חווה ילדות טראומטית הכוללת אלימות מילולית ופיזית. עובדה זו ליוותה אותו לאורך חייו והשפיע על יצירותיו. בנוסף, היידן סבל מלקות ראייה, דבר נוסף אשר העיב על ילדותו.
למד בקולג' בדטרויט אך מעולם לא סיים את לימודיו מאחר שעזב בשנת 1936 לטובת עבודה ב'פרויקט הכותבים הפדרלי: (Federal Writers' Project :FWP). במסגרת עבודתו חקר את ההיסטוריה האפרו-אמריקאית והתרבות העממית. בשנת 1938 סיים את עבודתו.
בשנת 1940 התחתן עם אירמה מוריס, פסנתרנית מקצועית ומלחינה, ופרסם את הכרך הראשון של יצירתו "צורת לב באבק": Heart-Shape in the Dust.
בשנת 1941 נרשם לאוניברסיטה של מישיגן, שם זכה בפרס הופווד. באוניברסיטת מישיגן למד פואטיקה אצל ו.ה. אודן, אשר השפעתו על היידן ניכרת בשיריו, לדוגמה: "technical pith of Hayden's verse.".
היידן סיים את לימודיו בשנת 1942 אך המשיך ללמד באוניברסיטת מישיגן.
בשנת 1946 עבר ללמד באוניברסיטת פיסק, במשך 23 שנה.
בשנת 1969 חזר ללמד באוניברסיטת מישיגן, שם סיים את הקריירה.
בתחילת שנות ה-40 של המאה ה-20 הוא התחזק באמונתו בדת הבהאית בעקבות אשתו. את בתם המשותפת, מאיה, הם גידלו כבהאית. היידן הפך להיות המשורר הבהאי המוכר ביותר.
במהלך חייו נלחם בגזענות, בהפרדה ובחוסר השוויון כלפי האפרו-אמריקאים. גישה זו תאמה את אמונתו הדתית הבהאית, אשר תומכת ב"אחדותה של האנושות". ניתן לזהות גישה זו בשיריו ובעובדה שביקש להיקרא "משורר אמריקאי" ולא "משורר אפרו אמריקאי".
השלכות יצירתו

היידן היה פעיל חברתית, היה ידוע כ'משורר של האנשים', היה כותב תכנים לתחנות רדיו. יצירותיו היוו מעין סוכן לשינוי חברתי כאשר הציגו והנגישו את החוויה האפרו-אמריקאית עבור כלל החברה האמריקאית, באמצעות מתן הקשר רגשי ואישי.
יצירותיו של היידן היו מבוססות על התרבות האפרו-אמריקאית, למשל יצירתו "The Black Spear". יצירות רבות אחרות כללו תיאור של דמויות מופת וגיבורים אפרו-אמריקאים. כמו כן, בשירו Heart-Shape in the Dust היידן מבטא באופן פופוליסטי פרשנות חברתית לגזענות ודיכוי כלכלי.
ככל שהתפתחה טכניקת הכתיבה של היידן, הוא החל להשתמש בסמלים ובאמצעים אמנותיים עדינים יותר כדי להביע ולהעביר את מסריו החברתיים.
היידן כתב באופן סמלי צפוף וביצע מניפולציות על פרטים טכניים. כתב שירה באופן תמציתי כאשר הוא ממעט במילים. השתמש רבות באמצעים ספרותיים של סמיכות, מונטאז', ודיוק של ניואנסים כדי לייצר אירוניה. היידן הביע ביצירותיו באמצעות סמלים את הדיכוי של האפרו-אמריקאים בעודו מתאר את העבדות, הסחר בעבדים והניצול הצבאי שהתרחש במלחמת וייטנאם, על פי השקפתו.
את הפתרון לגזענות ולחוסר השוויון החברתי והכלכלי, הציע ביצירותיו באמצעות ערכים של שוויון ושחרור. ערכים אלו תואמים את מערכת האמונות של הדת הבהאית, אליה היידן השתייך. ניתן לזהות ערכים אלו בשירים:
"Night-Blooming Cereus," Bahauallah in "Words in the Mourning Time"
שיריו אלו מציעים שחרור והתחדשות רוחנית, עיסוק בנשמה הנצחית, באנושיות הטרנסצנדנטית", באחדות רוחנית ונפשית של האנושות כולה. הבנתו של היידן את האנושות כולה כשוויונית, לא השאירה מקום לגזענות ולתופעות של עבדות וניצול.
הקשר לדת הבהאית

במהלך חיו הבוגרים התחזק היידן באמונתו בדת הבהאית. ערכי הדת עוסקים באחדות של האנושות, האלוהות ובקבלת השונה והאחר. בנוסף, הדת בהאית דוגלת בהרמוניה בין הדתות, בין המדע לאמונה, בין האדם לטבע ולקהילה. הדת הבהאית מתנגדת לדעות קדומות, דוגלת בשיווין זכויות לכל, בחלוקה צודקת של משאבים, תומכת בחינוך ושואפת לשלום עולמי.
היידן לא יכל לקבל את הפערים בתוך החברה האמריקאית, הגזענות ואת ההפרדה בין ה'לבנים' ל'שחורים'. הוא השתמש בהשפעתו החברתית ובכישרונו כמשורר, כדי לקדם את ערכי הדת בהם תמך, וליצור חברה אמריקאית שוויונית, אחידה ומתוקנת. כמו כן, הביע מחאה על מדיניותה של ארצות הברית במלחמת ווייטנאם.
היידן נלחם למען זכויותיהם של האפרו-אמריקאים, ובמקביל ניסה לקדם את התרבות האפרו-אמריקאית כלגיטימית ושוות ערך לתרבות ההגמונית בארצות הברית. לדוגמה, בשנת 1984, פרסם הצהרה אשר הסתיימה כך: "אנו מאמינים באחדות האנושות ובחשיבותן של האמנויות במאבק למען השלום והאחדות".
יצירות נבחרות

(These Are My People (1937
(Heart-Shape in the Dust (1940
(The Lion and the Archer (1948
(Figure of Time: Poems (1955
(A Ballad of Remembrance (1962
(Selected Poems (1966
(Words in the Mourning Time (1970
(The Night-Blooming Cereus (1972
(Angle of Ascent: New and Selected Poems (1975
(American Journal (1978, 1982
(Collected Prose (1984
(Collected Poems (1985
ראו גם

הדת הבהאית
הערות שוליים

↑  Robert Hayden, bahai-library.com (באנגלית)
1 2  Robert Hayden, bahai-library.com (באנגלית)
↑  Robert Hayden, Robert Hayden, Robert Hayden, ‏2014-02-04 (באנגלית)
↑  Robert Hayden and Being Politically Correct, bahai-library.com (באנגלית)
↑  Robert Hayden, bahai-library.com (באנגלית)
↑  The Bahá’í Faith - The website of the worldwide Bahá’í community, www.bahai.org (באנגלית)
| --- | --- |
בקרת זהויות :  NLI: 987007327995505171  BIBSYS: 90198378  BnF: cb12037812z (data)  GND: 121456889  ISNI: 0000 0001 1466 0665  LCCN: n79046298  LNB: 000141769  MusicBrainz: 8a5ab302-22a9-4c04-9446-d0970638beaf  NKC: kup19990000036859  NLA: 35180801  NSK: 000255327  NTA: 072010681  RERO: 02-A012066721  SNAC: w6qr642r  SUDOC: 02856832X  Trove: 854551  VIAF: 2487360   WorldCat (עם VIAF): 2487360
קרוואן (להקה)

| --- | --- |

 מקום הקמה:  קנטרברי 
 תקופת הפעילות:  מ-1968 
 סוגה:  רוק מתקדם 
 חברת תקליטים:  אריסטה רקורדס, דקה רקורדס, דרים רקורדס 
 officialcaravan.co.uk
 פרופיל ב-IMDb
 חברים
 פאי הייסטינגס דייב סינקלייר 
 
קרוואן (באנגלית: Caravan) היא להקה מסצנת קנטרברי שנוסדה מפירוק ההרכב וילד פלוורס (The Wilde Flowers), בעיר קנטרברי באנגליה, כאשר החצי השני של ההרכב וילד פלוורס יצר את סופט מאשין (Soft Machine). הלהקה נוסדה במקור על ידי דויד סינקלייר, ריצ'רד סינקלייר, פאי הסטינגס, ריצ'רד קוהלן. הלהקה תרמה רבות לפיתוח המושג סצנת קנטרברי על ידי שילוב הסאונד של הג'אז עם רוק פסיכדלי מה שגורם ליצירת המושג הנקרא "סאונד הקנטרברי".
היסטוריה

הלהקה נוצרה בתחילת שנת 1968, עם פירוק הלהקה הקודמת שלהם ושל חברי סופט מאשין, וילד פלוורס. בהתחלה הלהקה נחה בצילה של סופט מאשין, שנהפכה מיד ללהקה מצליחה והתקבלה מאוד במועדוני לונדון. אולם זה עבד לטובתם משום שמנהלי המועדונים החלו לשים לב גם לחבריהם של סופט מאשין, קרוואן, בשל קשריהם הקודמים. ואחרי הופעה במועדון היפים קטן בלונדון, הם התגלו על ידי מוציא לאור בשם איאן ראלפיני, מה שגרם לחתימת עסקה עם רובינס מיוזיק ולאחר מכן נהייתה הלהקה הראשונה שחתמה על הסכם עם חברת הקלטות אמריקאית, ורב רקורדס (verve records). מאוחר יותר באותה שנה יצא האלבום הראשון שלהם קרוואן.
לאחר הוצאת האלבום הראשון שלהם סגרה חברת ורב רקורדס את מחלקת הרוק ופופ שלה. האלבום היה שילוב של ג'אז ורוק פסיכדלי, והיה מספיק וירטואוזי כדי להגדיר אותו כרוק פרוגרסיבי, ז'אנר שאז עוד לא היה מוגדר. ביחד עם להקת The Nice ו-The Cheerful Insanity of Giles, Giles & Fripp (שאחר כך הפכו לקינג קרימזון) הם שתלו את שורשי המושג רוק פרוגרסיבי.
האלבום הראשון שלהם "Caravan" לא הצליח מאוד ולא מכר עותקים במספר "רציני", ולכן חברי הלהקה בקושי שרדו ובתקופה מסוימת אף נאלצו לחיות באוהל. ואז גם התקליט נעלם כאשר החלק הבריטי של חברת MGM (שהיא בעלת חברת ההקלטות verve) נסגר. החברים בלהקה לא ויתרו ולקחו מנהל ללהקה בשם טרי קינג, ואז בעזרתו של מפיק חסר ניסיון ששמע אותם בהופעה, ששמו היה דויד היטצ'קוק, הצליחו לחתום על חוזה עם חברת דקה רקורדס (Decca Records). בתחילת שנת 1970 הם הוציאו את האלבום השני שלהם "If I Could Do It All Over Again, I'd Do It All Over You", שקידם אותם מדרגה קדימה, והיווה אבן דרך, ששילב בין הומור וצליל פרוגרסיבי, לבין מוזיקה קלאסית וג'אז.
ב-1973 החלה קרוואן למזג את הג'אז יותר ויותר לתוך יצירותיה. ריצ'רד סינקלייר עזב את הלהקה ומאוחר יותר הצטרף ללהקת קאמל כבאסיסט-סולן.
אלבום ההופעה החיה מ-1974 נקרא "קרוואן אנד דה ניו סימפוניה" וזכה לשבחים רבים.
קראוון הופיעה פעמיים גם בישראל.
דיסקוגרפיה

Caravan‏ (1969)
If I Could Do It All Over Again, I'd Do It All Over You‏ (1970)
In the Land of Grey and Pink‏ (1971)
Waterloo Lily‏ (1972)
For Girls Who Grow Plump in the Night‏ (1973)
Cunning Stunts‏ (1975)
Blind Dog at St. Dunstans‏ (1976)
Better by Far‏ (1977)
The Album‏ (1980)
Back to Front‏ (1982)
CCool Water‏ (1994)
The Battle of Hastings‏ (1995)
The Unauthorized Breakfast Item‏ (2003)
Paradise Filter‏ (2013)
It’s None of Your Business‏ (2021)
רסיטל

רסיטל שירה בליווי פסנתר
רסיטל היא הופעה מוזיקלית שבה מופיע אדם אחד בלבד, בנגינה או בשירה, ולעיתים הוא מלווה על ידי פסנתרן. בסוג אחר של רסיטלים מבצעים יצירות של מלחין יחיד. כמו כן, ישנם רסיטלים שבהם משתתפים אנשים רבים, כגון רסיטלי ריקוד.
המצאת הרסיטל סולו לפסנתר מיוחסת לפרנץ ליסט. אמנים המופיעים ברסיטלים מופעים בדרך כלל גם בדרכים נוספות, כגון סולן או נגן בקונצרט של תזמורת, זמר אופרה או מנצח.
הרסיטל כבחינת בגרות במוזיקה > תהליך הבחינה

בישראל כ-900 תלמידים, הלומדים נגינה בקונסרבטוריונים או באופן פרטי, ניגשים מדי שנה לבחינת בגרות במוזיקה שעורך משרד החינוך. כ-30% מהתלמידים נבחנים על כלי נשיפה, כ-20% נוספים על פסנתר ובשנים האחרונות נצפתה עלייה בביקוש לכינור. הקונסרבטוריונים משתפים פעולה עם בתי הספר דרך "מודל מוזיקלי יישובי", הפועל ב-22 רשויות מקומיות (נכון ל-2017), כולל שיעורי נגינה בחינוך העל-יסודי והכנת תלמידים לרסיטל בגרות במוזיקה. תלמיד בכיתה י"ב, שלומד באחד הקונסרבטוריונים או במגמת מוזיקה (לא חובה שיהיה במגמת מוזיקה), רשאי להחליט האם לגשת לבחינת הבגרות במוזיקה המקנה לו 5 יחידות לתעודת הבגרות. ציון המגן לבגרות נקבע על פי ביצועים ברסיטל והתלמיד נשפט על ידי צוות שהנהלת הקונסרבטוריון קבעה מראש. ברסיטל רשאי התלמיד להזמין מספר מסוים של אנשים (בהתאם לגודל האולם בו התלמיד מופיע) על מנת שיהוו עבורו קהל מעודד. ברסיטל ינגן התלמיד חמש יצירות שלמד מראש והתאמן עליהן (הראשונה מתקופת הבארוק, השנייה מהתקופה הקלאסית, השלישית מהתקופה הרומנטית, הרביעית מהתקופה האימפרסיוניסטית (או מהתקופה המודרנית) והחמישית יצירה ישראלית). על כל אחת מהיצירות להיות מתקופה שונה בהיסטוריה המוזיקלית.
מבחן הרסיטל, שאורכו כ-30 דקות, הוא תוצאה של תהליך ממושך, שבו היכולות נבנות שלב אחר שלב, עם שעות רבות של אימון והכנה נפשית לקראת הופעה ברסיטל. לעיתים בחינת הרסיטל יכולה לגרום לתחושה גבוהה של חרדה, לחץ ומתח, מעצם מעמד הבחינה.
הרסיטל כבחינת בגרות במוזיקה > דרישות הבחינה

בבחינת הרסיטל אין אפשרות להיבחן בשני כלים או בשני תחומים. חלק מתחומי ההבחנות בשנת תשפ"ד לדוגמה הוא התחום הקלאסי שמחלקות כלי הנגינה שלו כוללות פסנתר, כלי קשת, כלי נשיפה ממתכת, כלי נשיפה מעץ וגיטרה קלאסית. במסגרת הרסיטל בתחום הקלאסי, מלבד הביצוע המעשי של היצירות, יש להגיש גם עבודה כתובה נלווית, הנדרשת להתמקד ביצירה אחת מתוך הרפרטואר הנבחר לבחינה. חשוב שהיצירה שתיבחר תהיה מורכבת מבחינה מוזיקלית, עם מאפיינים עשירים ומגוונים, שיאפשרו ניתוח מעמיק ומקיף בעבודה. יש לכלול גם את תולדות חייו של המלחין ויצירותיו המרכזיות, סקירה קצרה על התקופה שבה נכתבה היצירה ופירוט על סגנון היצירה. מטרת העבודה היא לא רק להציג את הבנתו של התלמיד את היצירה, אלא גם להדגיש את הידע הנרחב שרכש בתחום, תוך התייחסות למרכיבים המוזיקליים המשמעותיים המאפיינים את היצירה הנבחרת. בנוסף בתוכנית הרסיטל נדרש לבחור מתוך חמש היצירות שמנוגנות, יצירה אחת שתוגדר כמרכזית בתוכנית, וכחלק מדרישות החובה, יצירה מרכזית זו תהיה חייבת להיות מבוצעת בעל פה ובמלואה, ותהיה בעלת היקף של שלושה פרקים לפחות מתוך סונטה, קונצ'רטו, וריאציות.
כדי לגשת לרסיטל בגרות במוזיקה, יש לעמוד בדרישות רמת הקושי של היצירות ולסיים את שנות הלימוד הנדרשות בכלי הנגינה או השירה. משך הלימודים הנדרש משתנה בהתאם לכלי: פסנתר וכלי קשת דורשים לפחות 8 שנות לימוד, בעוד כלי נשיפה, פריטה, כלי הקשה, וכלים במוזיקה ערבית מזרחית דורשים לפחות 5 שנות לימוד רצופות. לשירה ולנגינת ג'אז ופופ-רוק יש דרישות ספציפיות, כמו שילוב של לימודי פיתוח קול עם נגינה רצופה, כדי לעמוד בדרישות הרסיטל.
הערות שוליים

↑  "How Franz Liszt Became The World's First Rock Star". NPR.org. 22 באוקטובר 2011. נבדק ב-17 בינואר 2014. {{cite news}}:  (עזרה)
1 2  אור קשתי, בגרות במוזיקה: בלי תווים, אבל עם הרבה לחץ, באתר הארץ, 26 במרץ 2008
↑  ישיבת ועדה של הכנסת ה-20, מצבו של החינוך המוסיקלי בארץ, באתר כנסת פתוחה, ‏מ-20 ביוני 2017
1 2 3 4  חוזר מפמ"ר לרסיטלים לשנה"ל תשפ"ד – משרד החינוך
↑  בגרות רסיטל, קומפוזיציה, תזמור, וניצוח במוזיקה, באתר פורטל עובדי הוראה: מרחב פדגוגי – משרד החינוך
קלריבל אלגריה

| --- | --- |

 לידה:  12 במאי 1924 אסטלי, ניקרגואה 
 פטירה:  25 בינואר 2018 (בגיל 93) מנגואה, ניקרגואה 
 שם לידה:  Clara Isabel Alegría Vides 
 מדינה:  ניקרגואה, אל סלוודור 
 השכלה:  אוניברסיטת ג'ורג' וושינגטון 
 בן או בת זוג:  דרווין פלקול (?–15 באפריל 1995) 
 מספר צאצאים:  6 
 פרסים והוקרה:  פרס נוישטדט הבין-לאומי לספרות (2006)  מסדר גבריאלה מיסטרל (2010)  מפקד במסדר הכוכב של הסולידריות האיטלקית (2010)  פרס קאסה דה לאס אמריקאס (1978)  פרס סופיה (2017)  אביר מסדר האמנויות והספרות (2004) 
 claribelalegria.com
 
קלרה איסָבֶל אָלֵגְרִיה וידֶס (Clara Isabel Alegría Vides; ‏ 12 במאי 1924 - 25 בינואר 2018) הייתה משוררת, סופרת ועיתונאית ניקרגואית, אשר ידועה בכתיבתה המחאתית והחריפה כנגד העוני, וכנגד דיכוי האזרחים במדינות מרכז אמריקה. היא נחשבה לאחת המשוררות הביקורתיות והמשפיעות במדינות אלה.
בין הישגיה הבולטים ניתן למנות את פרס "קאסה דה לאס אמריקאס" (Casa de las Américas), שבו זכתה בשנת 1978 על ספרה "סוֹבְרֵביבוֹ" ׁׂ(Sobrevivo - "אני אשרוד") לצד חִיוׂקוֹנְדָה בֵּיִי (Gioconda Belli), ובפרס נוישטט לספרות היוקרתי, שבו זכתה בשנת 2006.
קורות חיים > ילדות ונעורים

קלרה איסבל אלגריה וידס נולדה בשנת 1924 באסטלי, ניקרגואה. אמה, אנה מריה וידס, באה ממשפחה אמידה מאל-סלוודור, ואביה, דניאל אלגריה, היה רופא ממוצא ניקרגואי. בין השנים 1933-1909 הייתה ניקרגואה בתהליכי כיבוש על ידי ארצות הברית. דניאל, אביה של אלגריה, תמך בכוחות המהפכה שפעלו נגד ארצות הברית ולכן הוגלה יחד עם משפחתו לאל-סלוודור. אלגריה הייתה אז כבת תשעה חודשים. היא גדלה וחונכה באל-סלוודור.
אלגריה וידס החלה לעסוק בשירה כבר בהיותה כבת שש, ובנוסף התעניינה באמנויות הבמה. בשנת 1932, בהיותה בת שבע, הייתה אלגריה עדה לטבח ההמוני שבו נרצחו בין 40,000 ל-10,000 בני אדם (על-פי הערכות שונות) על ידי המשטר הדיקטטורי ששלט אז באל-סלוודור. רובם של הנרצחים היו ממוצא אמריקאי ילידי, והשאר היו קומוניסטים שהתנגדו לשלטון. אירוע זה זעזע את אלגריה והשפיע רבות על כתיבתה ועל עבודותיה המאוחרות.
קורות חיים > תחילת קריירה

כשהייתה בת 18, עזבה אלגריה את אל-סלוודור והחלה ללמוד באוניברסיטה בניו-אורלינס שבארצות הברית. בתום הסמסטר הראשון ללימודיה פגשה אלגריה את חואן ראמון חימנס, משורר מוערך ולימים זוכה פרס נובל לספרות, שהציע להדריך אותה בתחום הכתיבה. היא נענתה בחיוב להצעתו ועברה בעקבותיו לאוניברסיטת ג'ורג וושינגטון. בשנת 1947, בזמן שהותה בוושינגטון, פגשה אלגריה את דרווין פלקול, לימים בן זוגה ושותפה ליצירות רבות.
בשנת 1948, יצא לאור ספר השירה הראשון של אלגריה (היא קלרה איזבל אלגריה וידס) 'Anillo de silencio’ (בתרגום חופשי: 'טבעת של שתיקה'), שיצא בשם 'קלריבל אלגריה' (Claribel Alegria), שם העט אותו אימצה.
קורות חיים > תחילת קריירה > מהלך הקריירה

במהלך השנים המשיכה אלגריה לכתוב ספרי שירה וספרים עלילתיים.
ב-1959 התרחש אירוע ששינה את אמריקה הלטינית והמרכזית בכלל, והשפיע על אלגריה בפרט: המהפכה הקובנית, בהנהגת פידל קסטרו, אחיו, ראול קסטרו, וצ'ה גווארה. מטרת המהפכה הייתה הדחתו של השליט פולחנסיו בטיסטה, שהנהיג שלטון דיקטטורי-אוטוריטארי בקובה.
המהפכה והשינוי החברתי בקובה גרמו לאלגריה להתחיל לכתוב על הפוליטיקה הלטינית. בשנת 1966 ראה אור ספרה "cenizas de Izalco" (בתרגום חופשי: 'האפר של איזלקו'), שתיאר את הטבח אשר לו הייתה עדה ב-1932.
הספר – שחשף את זוועות הטבח (שהתרחש בעיקר בהר איזלקו), ואת העבר האפל של אל-סלוודור – גרם לתסיסה כנגד אלגריה והיא קיבלה איומים לחייה באמצעות מכתבים שנשלחו אליה. בעקבות איומים אלו שהחריפו עם השנים, נמנעה אלגריה מלהגיע לאל-סלוודור ואף לא נכחה בהלוויה של אמה, מחשש לחייה.
בשנת 1979 אירעה בניקרגואה מהפכה נגד השלטון הדיקטטורי של משפחת סומוזה, בהנהגת החזית הסנדיניסטית לשחרור לאומי.
לאחר המהפכה שבה אלגריה לניקרגואה, לראשונה מאז ילדותה, והמשיכה לפרסם ספרי שירה וספרי פרוזה רבים במשך השנים.
קורות חיים > משפחה

לאלגריה ולפלקול נולדו ארבעה ילדים בין השנים 1954-1949. פלקול נפטר בשנת 1996. נכון לשנת 2017 אלגריה התגוררה בניקרגואה.
יצירותיה

שיריה של אלגריה עוסקים בעיקר במוות ובעוני, ומבקרים תופעות שליליות בעיניה, כגון כאב אנושי וסבלם של ילדים. אפשר לראות זאת בשיר ""Accounting" (בתרגום חופשי: חשבונאות) בו היא מתארת את מבט עיניו של ילד רעב כרגע מחשמל. כמו כן, גם ב" documentary" (בתרגום חופשי: תיעודי) אחד השירים הביקורתיים ביותר שלה נגד המציאות באל-סלוודור, שבו היא שמה אצבע על השחיתות, הניצול וההזנחה של הממשל כלפי האזרחים. ברבים משיריה ניתן למצוא אזכורים לתרבויות שונות, ובעיקר לכאלה הלקוחים מהמיתולוגיה היוונית.
בין הנושאים המרכזיים בכתיבתה ניתן למנות גם את מעמד האישה במדינות מרכז אמריקה, למשל, ביצירתה "El detén" (בתרגום חופשי: 'קמע') העוסק באלימות מינית ובספר 'They Won't Take Me Alive: Salvadoran Women in Struggle for National Liberation' שעוסק במאבקי נשים באל-סלוודור. ספר זה יצא לאור על רקע מלחמת האזרחים באל-סלוודור, מלחמה שבה נשים נחשפו לאלימות קיצונית.
ראו גם

שירה מודרנית
הערות שוליים

↑  claribel alegria
↑  interview with claribel alegria
↑  salvadoran peasant massacre(הקישור אינו פעיל)
↑  [4. www.ynet.co.il/articles/0,7340,L-4430820,00.html כתבה על פידל קסטרו והמהפכה הקובנית], באתר www.ynet.co.il
↑  הר איזלקו
↑  אתר בריטניקה - החזית הסנדיניסטית
↑  ביוגרפיה של אלגריה, בצירוף שלושה משיריה (ארכיון)
↑  Salvador Peralta and Gregory Frase, ריאיון עם אלגריה משנת 2017 (ארכיון)
| --- | --- |
בקרת זהויות :  NLI: 987007432940905171  PLWABN: 9810573599905606  BIBSYS: 90166108  BNE: XX844241  BnF: cb11888364b (data)  CANTIC: a1162789x  CiNii: DA04417331  GND: 119186349  ISNI: 0000 0001 0866 4360  LCCN: n82066934  NDL: 00671507  NKC: jn20000600108  NLA: 35782583  NLK: KAC200712183  NSK: 000451764  NTA: 073633402  RERO: 02-A002917099  SELIBR: 288992  SUDOC: 026681145  VIAF: 7385942   WorldCat (עם VIAF): 7385942
ריאן ג'ונסון

| --- | --- |

 לידה:  13 בדצמבר 1973  (בן 51) סילבר ספרינג, מרילנד, ארצות הברית ארצות הברית
 שם לידה:  Rian Craig Johnson 
 סוגה מועדפת:  פעולה, מדע בדיוני, דרמה
 מדינה:  ארצות הברית 
 תקופת הפעילות:  מ-2005 
 עיסוק:  במאי, מפיק, תסריטאי, שחקן
 מקום לימודים:  בית הספר לקולנוע של אוניברסיטת דרום קליפורניה  תיכון סן קלמנטה 
 יצירות בולטות:  לופר מלחמת הכוכבים: אחרוני הג'דיי
 בן או בת זוג:  Karina Longworth 
 פרסים והוקרה:  סאטורן, אמפייר
 https://www.rian-johnson.com/
 פרופיל ב-IMDb
 חתימה:   
 
ריאן קרייג ג'ונסון (באנגלית Rian Craig Johnson; נולד ב-17 בדצמבר 1973) הוא במאי קולנוע, תסריטאי, עורך ושחקן אמריקאי. זכה בפרס מיוחד על סרט הבכורה שלו בריק. ג'ונסון ביים את האחים בלום (2008), לופר (2012) וכן שלושה פרקים מהסדרה שובר שורות, ביניהם הפרק אוזימנדיאס.
ג'ונסון גם כתב וביים את מלחמת הכוכבים - פרק 8: אחרוני הג'דיי (2017), השמיני בסאגת מלחמת הכוכבים והשני בטרילוגיית ההמשך.
ביוגרפיה

ריאן נולד במרילנד שבארצות הברית בשנת 1973 וגדל בבן קלמנט במחוז אורנג' שבקליפורניה.
הוא למד באוניברסיטת דרום קליפורניה והשלים שם את לימודי הקולנוע בשנת 1996. על סרט הבכורה שלו Brick זכה בפרס בפסטיבל סאנדנס.
מאז 2005 עובד בצמוד עם המפיק רם ברגמן ויחד הם עובדים על כל הסרטים בבימויו של ג'ונסון.
בשנת 2023 הופיע ברשימה השנתית טיים 100 של מגזין טיים.
פילמוגרפיה > קולנוע

| שנה | שם סרט | בימוי | תסריט | אחרים | הערות |
| --- | --- | --- | --- | --- | --- |
| 1996 | Evil Demon Golfball from Hell | כן | כן |  | סרט קצר |
| 2002 | מאי |  |  | עורך |  |
| 2005 | בריק | כן | כן | עורך |  |
| 2008 | האחים בלום | כן | כן |  |  |
| 2012 | לופר | כן | כן |  |  |
| 2016 | רוג אחת: סיפור מלחמת הכוכבים |  |  | שחקן | הופעת קמע: טכנאי בכוכב המוות |
| 2017 | מלחמת הכוכבים - פרק 8: אחרוני הג'דיי | כן | כן |  |  |
| 2019 | רצח כתוב היטב | כן | כן |  |  |
| 2022 | רצח כתוב היטב: תעלומה יוונית | כן | כן |  | נרכש להפצה על ידי נטפליקס |
| 2025 | רצח כתוב היטב 3 | כן | כן |  |  |
פילמוגרפיה > טלוויזיה

| שנה | סדרה | בימוי | פרק | תפקיד | הערות |
| --- | --- | --- | --- | --- | --- |
| 2009 | טרייר | כן | "היעוד הגלוי" | — |  |
| 2010-2013 | שובר שורות | כן | "זבוב" | — |  |
| 2010-2013 | שובר שורות | כן | "חמישים ואחד" | — |  |
| 2010-2013 | שובר שורות | כן | "אוזימנדיאס" | — |  |
| 2015 | בוג'ק הורסמן | כן | "בריאן" |  |  |
| 2023 | פוקר פייס | כן | 3 פרקים |  | גם יוצר הסדרה וכתב שני פרקים |
| TBA | Golf | כן |  |  | גם מפיק בפועל |
פרסים ומועמדויות

| שנה | סרט | פרס | זכייה/מועמדות | מקור |
| --- | --- | --- | --- | --- |
| 2005 | Brick | פרס, חבר השופטים בסאנדנס על מקוריות | זכייה |  |
| 2005 | Brick | פרס השופטים | מועמדות |  |
| 2006 | Brick | פרס BIFA לסרט עצמאי הזר | זכייה |  |
| 2006 | Brick | פרס התאחדות מבקרי הקולנוע של אוניות לתסריט המקורי הטוב ביותר | זכייה |  |
| 2006 | Brick | Central Ohio Film Critics Association Award for Best Overlooked Film | מועמדות |  |
| 2006 | Brick | פרס הבמאי המבטיח של מבקרי הקולנוע של שיקגו | זכייה |  |
| 2006 | Brick | פרס האזרח קיין לחשיפת הבימוי הטוב ביותר | זכייה |  |
| 2006 | Brick | הפרס המיוחד של פסטיבל דוביל | זכייה |  |
| 2006 | Brick | פרס חוג מבקרי הקולנוע של סן פרנסיסקו על התסריט המקורי הטוב ביותר | מועמדות |  |
| 2006 | Brick | פרס Online Film Critics Society על יוצר הסרטים פורץ הדרך | מועמדות |  |
| 2007 | Brick | פרס מטעם מגזין אמפייר | מועמדות |  |
| 2012 | לופר | פרס התאחדות מבקרי הקולנוע של אוסטין | זכייה |  |
| 2012 | לופר | פרס Broadcast Film Critics Association התסריט הטוב ביותר | מועמדות |  |
| 2012 | לופר | פרס התאחדות מבקרי הקולנוע של שיקגו לתסריט המקורי הטוב ביותר | מועמדות |  |
| 2012 | לופר | פרס חוג מבקרי הקולנוע של פלורידה לתסריט המקורי הטוב ביותר | זכייה |  |
| 2012 | לופר | פרס חברת מבקרי הקולנוע של יוסטון לתסריט המקורי הטוב ביותר | מועמדות |  |
| 2012 | לופר | פרס הוגו | מועמדות |  |
| 2012 | לופר | פרס חברת מבקרי הקולנוע של לאס וגאס לתסריט המקורי הטוב ביותר | זכייה |  |
| 2012 | לופר | פרס National Board of Review על התסריט המקורי הטוב | זכייה |  |
| 2012 | לופר | פרס Online Film Critics Society על התסריט המקורי הטוב | מועמדות |  |
| 2012 | לופר | פרס Washington D.C. Area Film Critics Association על התסריט המקורי הטוב | זכייה |  |
| 2012 | לופר | פרס Utah Film Critics Association על התסריט המקורי הטוב | מועמדות |  |
| 2013 | לופר | פרס גילדת התסריטאים של אמריקה על התסריט המקורי הטוב ביותר | מועמדות |  |
| 2013 | לופר | פרס סאטורן על הבמאי הטוב ביותר | מועמדות |  |
| 2013 | שובר שורות | פרס גילדת הבמאים של אמריקה על בימוי יוצא מהכלל של סדרת דרמה  (פרק:חמישים ואחת) | זכייה |  |
| 2024 | פוקר פייס | פרס גילדת הכותבים של אמריקה לסדרה חדשה | מועמדות |  |
הערות שוליים

↑  Johnson Rian Johnson, The New York
↑  Car Talk with Rian Johnson, The New York Times
↑  Johnson IN THE NEWS Rian Johnson, Los Angeles Times
↑  Rian Johnson — Biography
↑  Brick (2005) — Awards
↑  ג'יימי לי קרטיס, RIAN JOHNSON Is on the 2023 TIME 100 List, טיים, ‏13 באפריל 2023
↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
| --- | --- |
בקרת זהויות :  NLI: 987007386868605171  PLWABN: 9810557546905606  BNE: XX4586049  BnF: cb162058075 (data)  GND: 1090208952  ISNI: 0000 0001 1845 4105  LCCN: no2005117555  MusicBrainz: ebcefa3a-42e3-4d11-b7de-b6e79e4648b4  NKC: ola2008455475  NLK: KAC201105496  NTA: 298323222  SUDOC: 123469236  VIAF: 103695868   WorldCat (עם VIAF): 103695868
רולינג קוורץ

| --- | --- |

 תקופת הפעילות:  מ-2019
 זרם:  רוק, אינדי
 סוגה:  רוק 
 חברת תקליטים:  Rolling Star Entertainment
 חברים
 ארם יונג׳ונג איירי ג'יונג  יוניאון
 
רולינג קוורץ היא להקת רוק דרום קוריאנית הפועלת החל מדצמבר 2020 תחת הלייבל Rolling Star Entertainment.